stanford-oval/wikipedia huggingface dataset:
משחק וידאו מבוסס מיקום גאוגרפי
סכנות פוטנציאליות

במאמר שכותרתו הייתה "מוות על ידי פוקימון גו", חוקרים מבית הספר לניהול באוניברסיטת פרדו ציינו שהמשחק הוביל לעלייה בלתי פרופורציונלית בתאונות כלי רכב, לפציעתם ולהריגתם של אנשים בקרבת המקומות הנחשבים במשחק ל-"PokéStops" בהם היו שחקנים ששיחקו במשחק תוך כדי נהיגה. לטענת החוקרים המשחק גרם להערכתם ל-145,632 תאונות, ל-29,370 פצועים ול-256 הרוגים בין ה-6 ביולי 2016 ל-30 בנובמבר 2016. המחקר חישב גם את ההשפעה הכלכלית של התקריות הללו והעריך שהעלות של התאונות הללו הייתה בין 2 מיליארד דולרים ל-7.3 מיליארד דולרים רק במהלך אותה התקופה.
דוגמאות בולטות

פוקימון גו - משחק המאפשר לשחקנים לחקור את הסביבה בהם הם נמצאים וללכוד יצורי פוקימון וירטואליים במיקומים שונים בעולם האמיתי.
הארי פוטר: איחוד הקוסמים (אינו זמין יותר להורדה) - משחק בו השחקנים חוקרים את עולם הקוסמים החבוי באזורים בהם הם גרים, להטיל לחשים ולהילחם ביצורים קסומים.
אינגרס - משחק בו השחקנים מצטרפים לקבוצה אחת משתי קבוצות ומתחרים על השליטה בטריטוריה וירטואלית על ידי לכידת פורטלים הממוקמים במיקומים שונים בעולם האמיתי.
Minecraft Earth (אינו זמין יותר להורדה) - משחק בו השחקנים יכולים לחקור את העולם האמיתי, לבנות מבנים ולשתף פעולה עם שחקנים אחרים בסביבה הווירטואלית של המשחק המוצגת על גבי העולם האמיתי.
הערות שוליים

↑  "Judge halts Wisconsin county rule for apps like Pokemon Go". Associated Press. 21 ביולי 2017. {{cite news}}:  (עזרה)
↑  Faccio, Mara; McConnell, John J. (2017). "Death by Pokémon GO". doi:10.2139/ssrn.3073723.
↑  Borge, Ariel (11 ביולי 2016). "The story behind 'Pokémon Go's' impressive mapping". Mashable. נבדק ב-13 ביולי 2016. {{cite web}}:  (עזרה)
↑  "Minecraft Earth coming to an end". 5 בינואר 2021. {{cite web}}:  (עזרה)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
אינויאשה (דמות)

| --- | --- |
אין תמונה חופשית
 יוצרים:  רומיקו טקהאשי 
 מידע
 מקצוע:  צייד שדים, סייף
 כוחות:  חושים על-אנושיים, חסינות, החלמה מואצת, אריכות חיים על-אנושית, סיבולת-על, מהירות-על, היגב וגמישות על-אנושיים, חוזק-על, תעופה 
 דמויות קשורות
 אויבים:  נאראקו 
 
אינויאשה (יפנית: 犬夜叉) הוא דמות בדיונית באנימה ובמאנגה של רומיקו טקהאשי אינויאשה. "אינו" משמעו כלב, ו"יאשה" משמעו שד.
רקע

אינויאשה הוא האניו (שד למחצה), בנם של בת אנוש בשם איזיואי ושד בשם אינו נו טאישו (מפקד הכלבים) וסשומארו הוא אחיו החורג. בילדותו, אינויאשה נדחה על ידי בני האדם בגלל הצד הלא אנושי שבו ועבר שלל של הצקות משדים בגלל שלדעתם הוא היה טמא.
לאחר שאינויאשה התבגר הוא פגש בכוהנת רבת עוצמה בשם קיקיו והתאהב בה, למרות שבהתחלה התעניין רק באבן 4 הנשמות שבה היא החזיקה, כיוון שהוא רצה להפוך לשד מלא ולנקום בכל אלה שדחו אותו בילדותו. קיקיו שכנעה את אינויאשה לוותר על הרעיון להפוך לשד ובמקום זה הציעה לתת לו את האבן על מנת ששניהם יהפכו לבני אדם רגילים ויחיו באושר.
אך גנב אכזר בשם אוניגומו שקיקיו טיפלה בו רצה אותה ונתן את גופו לשדים שרצו לנקום בקיקיו. אוניגומו סכסך בין אינויאשה לקיקיו וגרם לשניהם לחשוב שהם בגדו אחד בשנייה. קיקיו ריתקה את אינויאשה לעץ הגושינבוקו וביקשה לשרוף את גופה יחד עם האבן.
50 שנה מאוחר יותר את אינויאשה משחררת קגומה-גלגולה של קיקיו. לאחר שאינויאשה הרג את גברת מרבת הרגליים, השדה שהביאה את קגומה לעידן הפאודלי מלכתחילה, הוא מנסה לגנוב את האבן בעצמו. שרשרת מיוחדת שהכינה קיקיו בזמנה מכניעה אותו כשקגומה אומרת לו "שב".
טכניקות ויכולות > יכולות פיזיות

דם השד הזורם באינויאשה נותן לו יכולות על-טבעיות. הוא מסוגל להרים משאות כבדים ולשבור קירות וסלעים. הוא רץ במהירות דהירה של סוס והוא יכול לעבור מרחקים גדולים בקפיצה אחת בלבד.
לעיתים רואים במאנגה את אינויאשה נשכב על האדמה ומנסה להריח עקבות כלשהם, כיוון שהוא חצי כלב, חוש הריח של אינויאשה מפותח ביותר והוא מסוגל להריח דם, אבק שרפה וריחות אחרים ממרחקים.
כוחות גופנים ברמת על: חוזק, מהירות, עמידות, ריפוי, אינסטינקטים מהירים, זריזות, קפיצה לגובה עצום.
חושי על: חושי שמיעה וריח מפותחים.
טכניקות ויכולות > טכניקות

להבי ברזל גונבי נשמות - לפני שאינויאשה קיבל את טססאיגה, ציפורניו היו הנשק הכי חזק שלו ולהבי הברזל היו המתקפה הכי חזקה שלו. המתקפה יכולה לקרוע את האויבים שלו לשניים ולפצוע כל שד.
להבי דם - כשדמו של אינויאשה מתערבב עם המתקפה להבי ברזל, נוצרת מתקפה חדשה ואולטימטיבית. אינויאשה מורח את דמו, או את דם אויבו על ציפורניו ומרסס את הדם שהופך לדמוי סכינים רבים.
השד שבו- כאשר עוזב את חרבו לזמן ממושך מאבד שליטה על עצמו, כל יכולותיו הגופניות עולות רמה ובנוסף ניתן לו כוח על חדש- חוסר כאב מפציעות.
הבגד האדום של אינויאשה- מגן עליו מפני אש וחום.
חרב טסאיגה- מסוגלת לקטול מאה שדים בהנפה אחת, מגנה על בני אנוש. מסוגלת ליצור "צלקת רוח".
הנדן של טסאיגה- הנדן מחזיק את טסאיגה, ולכן חזק יותר ממנה. חסין מפני התקפות ברק, וככל שאינויאשה הופך לחזק יותר בסיפור הנדן יכול לעמוד מפני יותר התקפות ברק.
צלקת הרוח- הטכניקה היא הבסיס לכל היכולות של טסאיגה. על אינויאשה למצוא פתח קטן בין רוח השד שמייצרת טסאיגה לבין רוח השד שמייצר אויבו. כשאינויאשה מכה במקום שבו שתיהן נפגשות, רוח הרסנית תוקפת את יריבו. מתקפה זו מסוגלת להרוג מאה שדים ללא מגע ישיר.
גל התרעה - המתקפה האולטימטיבית של טסאיגה. משלבת את היוקי (כוח תמא, מיוחס לרוב לשדים מרושעים) של היריב ואת "צלקת הרוח" ויוצרת מתקפה הנראית כמו טורנדו.
טסאיגה אדומה - הטכניקה נועדה לפרוץ את המחסום של נאראקו (אניגומו לשעבר). כשאינויאשה משתמש בטכניקה זו חרבו הופכת אדומה וכשהוא משתמש ב"צלקת הרוח" כרגיל, המחסומים שנארוקו יוצר נהרסים.
קונגוסוהא - אינויאשה קיבל את הטכניקה לאחר שהביס שד יהלומים ששכן בקבר אביו. לאחר מספר כישלונות של אינויאשה לפרוץ מחסומים חדשים שיצר נאראקו, המתקפה הזו יכולה לפרוץ כל מחסום שטססאיגה האדומה לא יכולה לפרוץ. בעת המתקפה, טסאיגה מתכסה ביהלומים שאחר כך עפים לכיוון אויבו של אינויאשה.
מדו טסאיגה- מצב שבו טסאיגה יכולה ליצור פתח בן ממדים.
צורות > בן אדם

כמו כל שד למחצה, גם אינויאשה הופך פעם בכמה זמן לבן אדם, ליום אחד. בלילה שבו הירח נולד מחדש, אינויאשה מאבד לגמרי את כוחות השד שלו והופך לבן אנוש ושיערו הופך לשחור. בצורה זו, אינויאשה נעשה רגיש יותר אך הוא אינו מסוגל להשתמש בהתקפות רגילות חוץ מיכולותיו האנושיות.
צורות > שד למחצה

רוב הזמן, אינויאשה נמצא בצורה זו. הוא משתמש בכל הטכניקות שלו, כולל טסאיגה. אינויאשה מסוגל להבין רגשות אך הוא נעשה מעט אגרסיבי וחצוף.
צורות > שד

בצורה זו, אינויאשה מאבד כל שליטה על עצמו. דם השד שבתוכו משתלט עליו והרצון היחיד שלו הוא להרוג עוד ועוד. הוא לא יכול להבדיל בין ידיד לאויב ולא יכול לחוש שום רגשות מלבד התאווה לדם. מצב זה מתקבל כשטסאיגה, שנועדה להגן על אינויאשה מפני ההפיכה לשד, נשברת. ברוב הפעמים אינויאשה יוצא מהמצב הזה כשקגומה אומרת לו "שב", אך בסרט השני, לאחר שקגומה מנשקת אותו הצד האנושי שבאינויאשה מתחיל לפעום והוא חוזר לתפקד.
| --- | --- |
בקרת זהויות :  MusicBrainz: 22e98446-9a65-4121-93b5-1425367467cf
הראדץ קראלובה (כדורגל)

מועדון כדורגל הראדץ קראלובה (בצ'כית: FC Hradec Králové) הוא מועדון כדורגל צ'כי, מהעיר הראדץ קראלובה שבצ'כיה.
היסטוריה

המועדון נוסד בשנת 1905 ושיחק לראשונה בליגת העל הצ'כוסלובקית בעונת 1956. בעונת 1957/1958 סיים את ליגת העל במקום הלפני אחרון וירד לליגה השנייה. אחרי עונה אחת בליגה השנייה חזר לליגת העל בעונת 1959/1960 ובסוף העונה זכה באליפות היחידה עד כה, אליפות צ'כוסלובקיה.
בעקבות זכייתה באליפות הקבוצה שיחקה בפעם הראשונה במפעלים האירופים במסגרת גביע אירופה לאלופות בעונת 1960/1961. בסיבוב המוקדמות ניצחה את קבוצת סטיאווה בוקרשט. בשמינית הגמר היא ניצחה את קבוצת פנאתינאיקוס. ברבע הגמר הפסידה לקבוצת ברצלונה והודחה מהטורניר.
המועדון שיחק 5 עונות ברציפות בליגת העל ובסוף עונת 1963/1964 ירד לליגה השנייה. המועדון שיחק לסירוגין בליגה השנייה ובליגת העל של צ'כוסלובקיה עד עונת 1967/1968. המועדון שיחק 5 עונות ברציפות בליגה השנייה מעונת 1967/1968 ועד עונת 1971/1972 שבסופה עלה לליגת העל. אחרי עונה אחת בליגת העל ירד לליגה השנייה. המועדון שיחק 7 עונות ברציפות בליגה השנייה מעונת 1973/1974 ועד עונת 1979/1980 שבסופה עלה לליגת העל. המועדון שיחק עונה אחת בליגת העל וירד לליגה השנייה.
המועדון שיחק 6 עונות ברציפות בליגה השנייה מעונת 1981/1982 ועד עונת 1986/1987 שבסופה עלה לליגת העל. אחרי 2 עונות בליגת העל ירד לליגה השנייה. אחרי עונה אחת בליגה השנייה חזר לליגת העל. המועדון שיחק ב-3 העונות האחרונות של ליגת העל הצ'כוסלובקית מעונת 1990/1991 ועד עונת 1992/1993. בעונות 1990/1991, 1991/1992 הגיע לשמינית גמר הגביע הצ'כוסלובקי. בעונת 1993/1994 עבר לשחק בליגת העל הצ'כית.
הקבוצה שיחקה 7 עונות ברציפות בליגת העל הצ'כית מעונת 1993/1994 ועד עונת 1999/2000. בעונת 1994/1995 זכתה בפעם היחידה עד כה בגביע הצ'כי. בעקבות זכייתה בגביע, הקבוצה העפילה לגביע אירופה למחזיקות גביע בעונת 1995/1996. בסיבוב המוקדמות היא ניצחה את קבוצת ואדוץ מליכטנשטיין. בסיבוב הראשון ניצחה את קבוצת פ.צ. קופנהגן. בשמינית הגמר הפסידה לקבוצת דינמו מוסקבה והודחה מהטורניר.
בשנת 1998 הראדץ קראלובה שיחקה בגביע האינטרטוטו. בסיבוב הראשון ניצחה את קבוצת הובשייד מלוקסמבורג. בסיבוב השני הפסידה לקבוצת דברצן ו.ס.ק. והודחה מהטורניר. בשנת 1999 שיחקה בגביע האינטרטוטו. בסיבוב הראשון הפסידה בפנדלים לקבוצת הומל והודח מהטורניר.
בעונת 1999/2000 הגיעה לשמינית גמר הגביע הצ'כי והפסידה לקבוצת ויקטוריה ז'יז'קוב. בסוף העונה ירדה לליגה הצ'כית השנייה. המועדון שיחק עונה אחת בליגה השנייה ועלה לליגת העל. בעונת 2001/2002 הקבוצה הגיעה לשמינית גמר הגביע הצ'כי והפסידה לקבוצת סלביה פראג. בסוף עונת 2002/2003 הראדץ קראלובה ירדה לליגה השנייה.
הראדץ קראלובה שיחקה 7 עונות ברציפות בליגה השנייה מעונת 2003/2004 ועד עונת 2009/2010. בעונת 2005/2006 הגיעה לחצי גמר הגביע הצ'כי והפסידה לקבוצת באניק אוסטרבה. בעונת 2006/2007 הגיעה לשמינית גמר הגביע הצ'כי והפסידה לקבוצת מלאדה בולסלאב. בעונות 2008/2009 ו-2009/2010 הקבוצה הגיעה לשמינית גמר הגביע הצ'כי והפסידה לקבוצת טפליצה. בסוף עונת 2009/2010 הראדץ קראלובה עלתה לליגת העל הצ'כית. המועדון שיחק 3 עונות ברציפות בליגת העל מעונת 2010/2011 ועד עונת 2012/2013. בעונת 2012/2013 הקבוצה הגיעה לשמינית גמר הגביע הצ'כי והפסידה לקבוצת ויקטוריה פלזן. בסוף העונה ירדה לליגה השנייה. בסוף עונת 2013/2014 עלתה לליגת העל הצ'כית. לאחר עונה אחת חזר המועדון לליגה השנייה.
תארים והישגים

אליפות צ'כוסלובקיה :
זכייה (1): 1959/1960
הגביע הצ'כי :
זכייה (1): 1994/1995
גביע אירופה לאלופות :
רבע גמר (1): 1960/1961
גביע אירופה למחזיקות גביע :
שמינית גמר (1): 1995/1996
שחקנים בולטים

צ'כיה ג'ירי הלדיק
צ'כיה דייוויד הומולץ'
צ'כיה ואצלב פילאר
פאנטוליקוס

מועדון כדורגל פאנטוליקוס הוא מועדון כדורגל יווני, מהעיר אגריניו שביוון. המועדון נוסד בשנת 1926.
היסטוריה

המועדון שיחק ברוב השנים בליגות הנמוכות ביוון. בעונות 1968/1969, 1970/1971 הגיע לשמינית גמר הגביע והפסיד לקבוצות פאוק סלוניקי ופאניוניוס בהתאמה. בסוף עונת 1973/1974 עלה בפעם הראשונה מהליגה השנייה לליגת העל היוונית. בעונת 1975/1976 הגיע לרבע גמר הגביע והפסיד לקבוצת הירקליס סלוניקי בסוף העונה ירד אחרי 2 עונות בליגת העל היוונית לליגה השנייה.
בעונות 1994/1995, 1995/1996, הגיע לשמינית גמר הגביע והפסיד לקבוצות א.א.ק. אתונה ואפולון אתונה בהתאמה. בסוף עונת 2010/2011 עלה בפעם השנייה לליגת העל היוונית. בעונת 2011/2012 הגיע לשמינית גמר הגביע והפסיד לקבוצת OFI כרתים. בסוף העונה ירד המועדון לליגה השנייה, שם שיחק עונה אחת כשבסיומה חזר לליגת העל היוונית. בעונת 2013/2014 הגיע לשמינית גמר הגביע והפסיד לקבוצת  אטרומיטוס.
שחקנים בולטים

יוון סטרטוס אפוסטולקיס
יוון מקיס בלבוניס
יוון טסוס דנטסאס
יוון וסיליס גוליאס
יוון גאורגיוס קוסאס
טורקיה חוסיין מומין
יוון גיאורגוס תאודורידיס
יוון פטרוס זורודיס
הארי פוטר: איחוד הקוסמים

| --- | --- |

סמליל המשחק
 כללי
 תאריך הוצאה:  21 ביוני 2019 
 סוגה:  משחק מבוסס מיקום, משחק מציאות רבודה
 פיתוח:  Niantic, האחים וורנר אינטרקטיב אנטרטיימנט 
 הוצאה לאור:  Portkey Games 
 ארץ מקור:  ארצות הברית 
 סדרה:  הארי פוטר – משחקי וידאו 
 דרישות תוכנה
 מצבי משחק:  שחקן יחיד משחק מרובה משתתפים
 פלטפורמות:  iOS, אנדרואיד 
 מדיה:  הפצה דיגיטלית
 
 אתר רשמי
 
הארי פוטר: איחוד הקוסמים (באנגלית: Harry Potter: Wizards Unite) היה משחק וידאו מסוגת מציאות רבודה, המיועד לטלפונים חכמים ומבוסס על עולמו של "הארי פוטר". המשחק פותח על ידי החברות "WB Games San Francisco" ו-"Niantic", והופץ על ידי "Niantic". המשחק הושק במכשירי למכשירי ה-iOS והאנדרואיד בשנת 2019. במאי 2019, עלתה גרסת בטא לניסוי המשחק באוסטרליה. המשחק היה זמין להורדה החל מ-21 ביוני 2019.
שרתי המשחק נסגרו ב-31 בינואר 2022, והמשחק אינו זמין יותר להורדה.
רקע

"הארי פוטר: איחוד הקוסמים" הוכרז ב-8 בנובמבר 2017, כמשחק מציאות רבודה שיפותח על ידי "WB Games San Francisco" ו-"Niantic". השחקנים יוכלו לבקר לטייל במיקומים אמיתיים סביבם, תוך כדי הטלת לחשים, גילוי חפצים מסתוריים, ומפגשים מול חיות פלא מהיקום של הארי פוטר. חברת "Niantic" חשפה שהמשחק ימשוך השראה ממשחקיה הקודמים - פוקימון גו ואינגרס.
לאחר ש-"Niantic" רכשה את ממשק Escher Reality, המשחק צפוי ליישם טכנולוגיה חדשה כדי לאפשר משחקיות חלקה ללא מסכי טעינה. ב-14 בנובמבר 2018, אושר שהמשחק יופץ במהלך שנת 2019.
תקציר העלילה

בעשור השני של המאה ה-21, עולם הקוסמים נתון במשבר חמור מאין כמותו. אירועי קסם רבים ושונים מופיעים באופן תדיר בעולם המוגלגים: חיות פלא מסתובבות חופשי, חפצי קסם מסוכנים נחשפים לציבור, וכישופים מסתוריים מוטלים על עוברים ושבים. סדרת אירועים זו, המכונה בעולם הקוסמים בשם "הפורענות" (The Calamity) מעמידה בסכנה ממשית את קיומו הסודי של עולם הקוסמים, שנתון תחת מעטה סודיות מאז שנחתמה האמנה הבינלאומית לשמירת סודיות הקוסמים במאה ה-17.
כתוצאה מאירועי ה"פורענות", יוזמים הרמיוני גריינג'ר, שרת הקסמים, והארי פוטר, ראש המחלקה לאכיפת חוקי הקסם ממשרד הקסמים של בריטניה, את הקמתו של "כוח המשימה המיוחד לשמירת הסודיות", ואליו יגויסו קוסמים מכל רחבי העולם כהילאים, כמאגי-זואולוגים, או כפרופסורים כדי לעזור להתמודד עם התופעה שמעמידה בסכנה את עולם הקוסמים כולו.
משחקיות

המשחקיות של הארי פוטר: איחוד הקוסמים תוארה כדומה לזו של משחקיה הקודמים של ניאנטיק: אינגרס ופוקימון גו, כשהשחקנים יוכלו להתנהל במרחב הממשי בו הם נעים בעזרת הטלפונים החכמים שלהם. המשחק מאפשר לשחקנים להילחם נגד חיות מיתולוגיות מעולמו של הארי פוטר ושהופיעו בסדרת "חיות הפלא" וללכוד אותן, לבחור את הבית אליו הם משתייכים, את השרביט שלהם ואת תחום התמקצעותם: פרופסור, הילאי או מאגיזואולוג.
לאחר יצירת החשבון, השחקן יוכל ליצור אווטאר, שמיקומה יהיה תלוי במיקומו הגאוגרפי של המכשיר. לאחר מכן, השחקן יוכל להסתובב במרחב הממשי כדי למצוא ולתפוס יצורים קסומים, לעצור בפונדקים (כדי לחדש את כוח הכישוף שלו), בחממות (כדי לקבל מרכיבים לשיקויים) ובמבצרים (על מנת להילחם ביותר יצורים).
הפצה

סרטון המשחקיות הראשון עבור המשחק הופץ במרץ 2019, והראה צילומי קידום של התגוננות מפני סוהרסן והתקפה על ידי אדם זאב. ב-11 במרץ 2019, אפשרות ההרשמה מוקדמת למשחק בגוגל פליי נפתחה, וסרטונים קידום חדשים הופצו על ידי "Niantic". ב-17 באפריל 2019, המשחק הופץ בניו זילנד כגרסת בטא ניסיונית. ב-24 באפריל 2019, נשלחה הודעת דוא"ל בטעות לפיה המשחק יופץ באוסטרליה כגרסת בטא ניסיונית. יומיים לאחר מכן, המשחק הושק באוסטרליה כגרסת בטא, אך כמה שעות לאחר מכן, "Niantic" אישרה שמדובר בטעות נוספת וגרסת הבטא הוסרה מה-App Store. המשחק הופץ מחדש באוסטרליה ב-2 במאי 2019. ב-19 ביוני 2019, נחשף שהמשחק יהיה זמין להורדה החל מ-21 ביוני 2019.
ב-2 בנובמבר 2021 הודיעה ניאנטיק על סגירת שרתי המשחק והסרתו מחנויות האפליקציות שתתקיים ב-31 בינואר 2022.
הערות שוליים

1 2  "NIANTIC, INC. AND WARNER BROS. INTERACTIVE ENTERTAINMENT ANNOUNCE PARTNERSHIP FOR HARRY POTTER: WIZARDS UNITE, AN AUGMENTED REALITY MOBILE GAME INSPIRED BY J.K. ROWLING'S WIZARDING WORLD - Niantic". Niantic. Archived from the original on November 10, 2017. Retrieved June 29, 2018.
1 2  Niantic is shutting down Harry Potter: Wizards Unite, Polygon, 02-11-2021
↑  "FAQ - Harry Potter: Wizards Unite". harrypotterwizardsunite.com. Archived from the original on November 16, 2018. Retrieved November 16, 2017.
↑  "Harry Potter Wizards Unite: Movie fans new Pokemon GO style mobile game coming 2018". Daily Star. Archived from the original on February 20, 2018. Retrieved February 21, 2018.
↑  "Niantic's Latest Acquisition Has Big Implications For 'Pokémon GO'". Forbes. Archived from the original on February 3, 2018. Retrieved February 21, 2018.
↑  "First look at new logo for mobile game Harry Potter: Wizards Unite". Pottermore. November 14, 2018. Archived from the original on November 14, 2018. Retrieved November 14, 2018.
↑  Coldewey, Devin (11 March 2019). "Niantic's Harry Potter: Wizards Unite is a sorcerous smorgasbord for the Pokémon GO generation". TechCrunch. Retrieved 27 April 2019.
↑  "'Harry Potter: Wizards Unite' will soon be released by the same developers of 'Pokemon Go'". Christian Today. Archived from the original on February 21, 2018. Retrieved February 21, 2018.
↑  "Pokemon Go creators to release Harry Potter Wizards Unite game". Coventry Telegraph. Archived from the original on March 20, 2018. Retrieved February 21, 2018.
↑  Colby, Clifford (March 11, 2019). "Harry Potter: Wizards Unite mashes up J.K. Rowling's world and Pokemon Go". CNET. Retrieved March 12, 2019.
↑  "Harry Potter mobile game details revealed". BBC News. Retrieved March 14, 2019.
↑  "Hands-on with Harry Potter: Wizards Unite, the Pokémon Go follow-up Niantic wants to run for "decades"". Eurogamer.net. Retrieved March 14, 2019.
↑  "New Harry Potter AR game from the creators of Pokémon Go looks magical". Evening Standard. Retrieved March 14, 2019.
↑  "Niantic's Harry Potter: Wizards Unite is available on the Play Store for pre-registration". Android Police. March 11, 2019. Retrieved March 15, 2019.
↑  "Harry Potter: Wizards Unite Has Launched (In New Zealand)". Kotaku Australia. April 17, 2019. Retrieved April 17, 2019.
↑  "Harry Potter Wizards Unite beta will extend to Australia". Stevivor. April 24, 2019. Retrieved April 24, 2019.
↑  "Harry Potter: Wizards Unite beta now live in Australia and New Zealand". Harry Potter Wizards Unite. Retrieved May 2, 2019.
↑  Wade, Jessie (June 18, 2019). "Harry Potter: Wizards Unite Release Date Announced". IGN. Retrieved June 18, 2019.
אלכס אייל

| --- | --- |
תא"ל אלכס אייל 1992
תא"ל אלכס אייל 1992
 לידה:  26 בספטמבר 1949 (בן 75) ג' בתשרי ה'תש"י אורדיה בחבל טרנסילבניה, רומניה
 תאריך עלייה:  1961
 מדינה:  ישראל 
 כינוי:  אלכס
 השתייכות:   צבא הגנה לישראל חיל הים הישראלי חיל הים הישראלי
 תקופת הפעילות:  1967–1995 (כ־28 שנים)
 דרגה:   תת-אלוף
 תפקידים בשירות
 מפקד ספינות טילים ראש ענף תכנון מבצעי מפקד פלגת ספינות טילים ראש מחלקת תקציבים ראש מחלקת פיתוח אמצעי לחימה ראש מנהלת פרויקטים עיקריים
 פעולות ומבצעים
   מלחמת ההתשה   מלחמת יום הכיפורים    מלחמת לבנון
 עיטורים
 פרס ראש מפא"ת לחשיבה יוצרת
 תפקידים אזרחיים
 סגן מנכ"ל תפעול חברת כתר פלסטיק מנכ"ל חברות תוכנה יצוא טכנולוגיה וייעוץ עסקי
 
אלכס אייל (נולד ב-26 בספטמבר 1949) הוא קצין בדרגת תת-אלוף במילואים בחיל הים. החל את דרכו כקצין מבצעי ומדרגת אל"ם עסק בתחום פיתוח אמל"ח וניהול תקציבי חיל הים. לאחר השרות הצבאי עסק בתפקידי ניהול בכירים. כיום עוסק עצמאי ביצוא טכנולוגיות וייעוץ עסקי.
שורשים וילדות

אייל נולד באורדיה בחבל טרנסילבניה שברומניה, בן בכור להורים ניצולי שואה. אביו ארנסט הירש היה פקיד ומנהל רכש בחברה ממשלתית בתקופת השלטון הקומוניסטי ברומניה. לאחר שלוש שנים נולד למשפחה בן נוסף מנחם אח לאלכסנדר. עם עליתם ארצה ב-1961 התגוררו במשך 4 שנים במעברת משמר הים מדרום לעכו. האב התחיל לעבוד כנהג משאית עצמאי והתמיד בכך עד גיל 85. האם אסתר לבית קליין, בת למשפחת תעשיינים, עבדה עם עליתם ארצה מספר שנים כמטפלת בילדים. אלכסנדר למד עברית והשתלב בבי"ס היסודי במעברה. בשנת 1963עבר ללמוד בבית הספר הימי "מבואות ים," במגמת מכונאות, וסיים את לימודיו בשנת 1966 בהצטיינות. האח הצעיר מנחם למד גם הוא במגמת מכונאות במבואות ים.
שרות בחיל הים

אייל התגייס לצה"ל לאחר מלחמת ששת הימים והתנדב לקורס חובלים מגמת שייט. לקראת הגיוס שינו האחים את שם משפחתם מהירש לאייל. באוגוסט 1970 סיים אייל את קורס חובלים מחזור י"ח והוסמך כקצין ים. הצבתו הראשונה הייתה לשייטת ספינות הטילים בתפקיד סגן קצין גנ"ק בספינת סער 1 אח"י משגב ואחרי מספר חודשים מונה לקצין נשק באח"י מזנק.
ב-1971 יצא אייל לקורס קציני גנ"ק בבסיס ההדרכה של חיל הים. לאחר סיום הקורס בהצטיינות, בשנת 1972, הוצב כקצין גנ"ק בספינת באח"י מזנק (סער 2) בשייטת ספינות הטילים. בפברואר 1973 עבר אייל, לפלגת סער 4, שספינותיה נבנו באותו זמן במספנות ישראל. כקצין אג"מ בצוות ההקמה של הפלגה תחת פיקודו של סא"ל אלי רהב וקצין גנ"ק באח"י קשת.
במהלך הבניה השתתף כקצין מבצעים של כח ספינות סער במבצע משולב של כוחות צנחנים שייטת 13 ושייטת 3 פשטו ותקפו בסיסי מחבלים באזור טריפולי (לבנון) . במבצע מבצע ברדס 54–55. באפריל 1973 השתתף שוב כקצין מבצעים של אחד הכוחות במבצע בו חוסלו 3 מנהיגי מחבלים בכירים ביותר בביתם בביירות - מבצע אביב נעורים.
במלחמת יום הכיפורים נלחם אייל כקצין גנ"ק על אח"י קשת השתתף בקרבות הטילים ותקיפות מטרות בחוף בגזרות מצרים וסוריה. כן השתתף באבטחת השייט ולווי אניות סוחר בדרכם לארץ עם אספקה חיונית. בעקבות המלחמה קודם לדרגת סרן.
הפלגת מבצע מוניטין -לאחר המלחמה בתחילת 1974 יצא אייל כקצין גנ"ק על הספינה המובילה אח"י קשת ושימש כקצין הניווט למפקד ההפלגה סא"ל גדעון רז. הספינה יחד עם אח"י רשף מסביב לאפריקה ל-שרם א-שייח' שבדרום סיני. הבסיס החדש של ספינות סער 4 בים סוף,
בשנת 1974 מונה אייל לקצין גנ"ק של שייטת ספינות הטילים. במאי 1976 התחיל את התמחותו לתפקיד מפקד ספינת טילים ובחודש יוני אותה שנה מונה כקצין ניווט ואיש הכספים בהפלגת מבצע פעמון החירות, שביצעו זוג ספינות סער 4 אח"י תרשיש (סער 4) ואח"י יפו (סער 4) בפיקוד אל"ם אלי רהב לארצות הברית. בעת ההפלגה ניווט אייל את הספינות ושמר אותן על נתיב ההפלגה באוקיינוס. הספינות הצטרפו למשט הצדעה לכבוד יום העצמאות ה-200 של ארצות הברית שהתקיים על נהר ההדסון בניו יורק ב-4 ביולי 1976
שרות בחיל הים > מפקד ספינת טילים

עם החזרה ארצה מהמשט השלים אייל את מבחני ההסמכה ובאוקטובר 1976 קיבל פיקוד על אח"י חרב (סער 3). כמפקד ביצע עשרות מבצעים בעיקר בדרום לבנון. ב-1977 עם הכנסת אח"י חרב (סער 3) לשיפוץ, קיבל אייל את הפיקוד על אח"י געש (סער 3) איתה נלחם במבצע ליטני. הפעילות כללה סיוע באש לכוחות הקרקע ומבצעים משולבים עם לוחמי שייטת 13 שביצעו פשיטות ומארבים בחוף. ב-1978 קיבל אייל את הפיקוד על אח"י ניצחון במהלך בנייתה במספנות ישראל, השיקה למים והכניסה לכושר מבצעי.
לימודים אקדמאיים - חיל הים דורש מקציניו השכלה אקדמית כתנאי לקידום לדרגה בכירה. בקיץ 1979 יצא אייל ללימודי תואר ראשון במגמת כלכלה ומנהל עסקים באוניברסיטת בר-אילן אותם סיים בהצטיינות ביולי 1981.
שרות בחיל הים > תכנון מבצעי

באוגוסט 1981 לאחר סיום לימודים מונה אייל לתפקיד ראש ענף תכנון מבצעים בח"י וקודם לדרגת סא"ל. בתפקיד זה היה אחראי לתכנון מאות מבצעים שביצע ח"י. הבולטים שבהם היו:
העלאת יהודי אתיופיה - תכנון וניהול משותף עם המוסד של סדרת מבצעי חילוץ יהדות אתיופיה והעלאתם לישראל דרך הים מחוף סודאן. החלק הימי של מבצע משה. על פעילות זו זכה אייל למכתב הערכה ממפקד היחידה המבצעת של המוסד למודיעין ולתפקידים מיוחדים אפרים הלוי 12 ביולי 1983.
הנחיתה בדרום לבנון - תכנון מבצע הנחיתה והאיגוף דרך הים הגדול ביותר שבוצע אי פעם בצה"ל, כחלק ממאמצי הלחימה במלחמת שלום הגליל. במלחמה זו הנחית חיל הים בחופי לבנון מאות כלי רכב קרביים: טנקים, תותחים מתנייעים ונגמ"שים, ומאות צנחנים, וכלי רכבם. יחידות החיל הגיש סיוע לוגיסטי מבצעי ואש לכוחות בחוף. הנחיתות בוצעו באזור נהר האוולי צפונית לצידון ובנמלי בירות וג'וניה. כמו כן ביצעו ספינות חיל הים יותר מ-130 תקיפות מטרות בחוף כסיוע באש לכוחות הקרקע המתקדמים לאורך ציר החוף הלבנוני וגם כתקיפות יזומות על מטרות ארגוני מחבלים בדרום לבנון עד בירות .